CELEX: 62015TN0531
Language: ro
Date: 2015-09-11 00:00:00
Title: Cauza T-531/15: Acțiune introdusă la 11 septembrie 2015 – Coveris Rigid (Auneau) France/Comisia

7.12.2015   
            
            
               RO
            
            
               Jurnalul Oficial al Uniunii Europene
            
            
               C 406/34
            
         Acțiune introdusă la 11 septembrie 2015 – Coveris Rigid (Auneau) France/Comisia
   (Cauza T-531/15)
   (2015/C 406/34)
   Limba de procedură: engleza
   
      Părțile
   
   
      Reclamantă: Coveris Rigid (Auneau) France (Auneau, Franța) (reprezentanți: H. Meyer-Lindemann, C. Graf York von Wartenburg și L. Titze, avocați)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               anularea articolului 1 alineatul (5) din Decizia C (2015) 4336 final a Comisiei din 24 iunie 2015 privind cazul AT.39563 – Ambalaj alimentar destinat vânzării en detail, în măsura în care se constată că reclamanta a încălcat articolul 101 TFEU participând, în perioada indicată la articolul 1 alineatul (5) litera (d) din decizia Comisiei, printr-o încălcare unică și continuă constând în încălcări separate în sectorul caserolelor din polistiren pentru ambalajul alimentar destinat vânzării en detail care acoperă teritoriul Franței;
            
         
               —
            
            
               anularea articolului 2 alineatul (5) din Decizia C (2015) 4336 final a Comisiei din 24 iunie 2015 privind cazul AT.39563 – Ambalaj alimentar destinat vânzării en detail, în ceea ce privește amenda de 4 7 56  000 de euro aplicată reclamantei și
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă două motive.
   
               1.
            
            
               Primul motiv întemeiat pe faptul că Comisia a aplicat în mod eronat principiul răspunderii personale atunci când a stabilit răspunderea Coveris pentru pretinsa participare la o încălcare unică și continuă în sectorul caserolelor din polistiren pentru ambalajul alimentar destinat vânzării en detail în Franţa. Împrejurările excepționale ale cazului impuneau o abordare holistică în ceea ce privește cele două părți ale cesiunii ONO Packaging către salariați sau, alternativ, aplicarea principiului continuității economice în ceea ce privește acea parte a cesiunii de active ale operațiunii. Pe această bază, Coveris nu putea fi considerată răspunzătoare pentru pretinsa încălcare.
            
         
               2.
            
            
               Al doilea motiv întemeiat pe faptul că Comisia a încălcat principiul egalității de tratament făcând distincție între acea parte a cesiunii de active ale cesiunii ONO Packaging către salariați și partea cesiunii de acțiuni ale cesiunii ONO Packaging către salariați și divizând, așadar, răspunderea între persoane juridice (în speță Coveris și ONO Packaging Portugal SA) care aparțin unor întreprinderi separate atunci când a stabilit răspunderea pentru încălcările săvârșite de către una și aceeași întreprindere care a rămas intactă după cesiunea către salariați.